b'\n_START_ARTICLE_\nNormala Samsudin\n_START_SECTION_\nKerjaya di TV3\n_START_PARAGRAPH_\nSebagai salah seorang personaliti TV3, Normala Samsudin terkenal sebagai pengacara bagi rancangan majalah wanita stesen itu, Nona yang telah bersiaran sejak 1985. Ia menjadi salah satu rancangan TV3 yang paling lama bersiaran._NEWLINE_Selain itu, beliau juga berkhidmat sebagai penyampai berita Buletin Utama. Normala juga digandingkan bersama Allahyarham Aziz Desa sebagai pengacara rancangan Seulas Pinang.\n_START_SECTION_\nLakonan\n_START_PARAGRAPH_\nKredit lakonan beliau termasuk Gerak Khas The Movie (2001), Idola (2002), Gerak Khas The Movie II (2002) dan Neon (2003).\n_START_SECTION_\nKehidupan peribadi\n_START_PARAGRAPH_\nBeliau berkahwin dengan ahli politik dan bekas Menteri di Kementerian Sumber Asli dan Alam Sekitar Malaysia, Datuk Seri Azmi Khalid pada Oktober 2005.'